text: Sønderborg Sommerrevy er foran med billetsalget
  24 marts 2016 kl. 11.53
  Der er solgt over 13.000 billetter med små to måneder til premieren. 
  Billetterne til dette års sommerrevy i Sønderborg tager nu fart. Her små to måneder før premieren er der solgt 13.215 billetter til de 44 forestillinger denne sommer.
  Der er i alt 22.000 billetter til salg til sommerens revy med navnet ”Herfra til Folkeligheden”, og dermed er over 60 % af billetterne til revyen væk.
  Revyholdet med Jeanne Boel, Karsten Jansfort, Rasmus Krogsgaard, Rikke Buck Bendtsen og Leif Maibom begynder på prøverne den 18. april i København, mens revyholdet rykker til Teatersalen i Sønderborg i starten af maj.
  